Zhodnotenie
finančných, ekonomických, environmentálnych vplyvov a vplyvov na zamestnanosť

Prvá časť - odhad vplyvu na verejné financie:

Navrhovaná právna úprava nezakladá zvýšenie nárokov na rozpočty vyšších územných celkov.

Tento návrh zákona však relatívne zakladá zvýšené nároky na štátny rozpočet. Relatívne preto, že v skutočnosti zvýšené nároky na štátny rozpočet nezakladá tento zákon, ale zákon č. 154/2001 Z.z. o prokurátoroch a právnych čakateľoch prokuratúry, ktorý v časti upravujúcej platové pomery prokurátorov by mal nadobudnúť účinnosť 1. januára 2003. Zvýšené nároky na štátny rozpočet, ktoré zakladá zákon č. 154/2001 Z.z. o prokurátoroch a právnych čakateľoch prokuratúry, schválila vláda už 10. januára 2001 pri prerokúvaní návrhu tohto zákona.

Predložený návrh zákona znamená úsporu finančných prostriedkov v roku 2003 oproti platnému právnemu stavu o 58 015 000 Sk a zvýšenie finančných prostriedkov zo štátneho rozpočtu v roku 2003 na základe platného zákona o 28 624 000 Sk oproti roku 2002.

Druhá časť - odhad vplyvu na obyvateľov, hospodárenie podnikateľskej sféry a iných právnických osôb:

Problematika upravená v návrhu zákona sa bude vzťahovať iba na prokurátorov a ich rodiny; nebude mať vplyv na ostatných obyvateľov a na hospodárenie podnikateľskej sféry či iných právnických osôb.

Tretia časť - odhad vplyvu na životné prostredie:
Navrhovaná právna úprava nebude mať vplyv na životné prostredie.

Štvrtá časť - odhad vplyvu na zamestnanosť:

Návrh zákona nezakladá zvýšenie nárokov na pracovné sily a na organizačné zabezpečenie.